
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 30
                                                            din 28 februarie 2022
privind aprobarea unor măsuri pentru implementarea procesului de bugetare participativă la nivelul Municipiului Sighișoara

Consiliul Local al Municipiului Sighişoara, întrunit în ședință ordinară,

               
Luând act de proiectul de hotărâre, înregistrat cu nr. 3.818/04.02.2022 și la Consiliul Local Sighișoara cu nr. 4.258/08.02.2022, de referatul de aprobare, înregistrat cu nr. 3.820/04.02.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere prevederile Legii nr. 273/2006 privind finanțele publice locale, cu modificările și completările ulterioare;

Ținând cont de prevederile Hotărârii Consiliului Local Sighișoara nr. 37/25.02.2021 privind aprobarea măsurilor pentru bugetare participativă în anul 2021;

Luând în considerare prevederile Dispoziției Primarului Municipiului Sighișoara nr. 149/24.03.2021 privind constituirea comisiei de analiză tehnică și juridică care va monitoriza, evalua și valida propunerile de proiecte în cadrul procesului de bugetare participativă la nivelul Municipiului Sighișoara;

Având în vedere prevederile Regulamentului privind bugetarea participativă la nivelul Municipiului Sighișoara, Anexă la Hotărârea Consiliului Local Sighișoara nr. 37/25.02.2021 privind aprobarea măsurilor pentru bugetare participativă în anul 2021;

Ținând cont de obiectivele din cadrul proiectului ”eCetatean@Sighisoara 2021”, cod proiect SIPOCA/MySmis:513/126286, finanțat de Uniunea Europeană și Guvernul României, prin programul POCA, 2014 - 2020, axa prioritară 2 – Administrație publică și sistem judiciar accesibile și transparente, Obiectivul Specific 2.1 - Introducerea de sisteme și standarde comune în administrația publică locală ce optimizează procesele orientate către beneficiari în concordanță cu SCAP;

Având în vedere Strategia de Dezvoltare Locală a Municipiului Sighișoara 2021 – 2027, aprobată prin Hotărârea Consiliului Local Sighișoara nr. 278/29.12.2021;
Având în vedere Raportul de specialitate al Serviciului Achiziții, Investiții, Fonduri Europene, înregistrat cu nr. 3.823/04.02.2022, prin care se propune aprobarea unor măsuri  pentru implementarea procesului  de bugetare participativă la nivelul Municipiului Sighișoara;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. b), c) și d), alin. (14), art. 139 alin. (1) și alin. (3) lit. a) și a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                                                            H O T Ă R Ă Ş T E:

Art. 1. Începând cu anul 2022, se aprobă derularea, în fiecare an, a procesului de bugetare participativă la nivelul Municipiului Sighișoara.
Art. 2. Se aprobă alocarea sumei de 200.000 lei, inclusiv T.V.A./an, din bugetul local, pentru proiectul/proiectele selectate în cadrul procesului de bugetare participativă.
Art. 3. Prevederile art. 2 ale Hotărârii Consiliului Local Sighișoara nr. 37/25.02.2021 privind aprobarea măsurilor pentru bugetare participativă în anul 2021 își păstrează valabilitatea.
Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, prin aparatul de specialitate.
Art. 5. Prin grija d-nei Bizo Anca, Secretarul General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,

  

     Burghelea Bogdan - Ioan   
                                              Contrasemnează pentru legalitate
                                      SECRETARUL GENERAL al municipiului,

                                                   Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  2 ex. Serviciul Achiziții, Investiții, Fonduri Europene;
  1 ex. Biroul Buget, Contabilitate, Salarizare – Direcția Economică;

  1 ex. Serviciul Relații Publice și Comunicare;

  1 ex. Direcția Arhitect Șef;

  2 ex. Serviciul Evidența Patrimoniului și Fond Locativ;

  1 ex. Serviciul Administrație Publică Locală;

  1 ex. Serviciul Monitorizare Servicii de Utilităţi Publice, Guvernanță Corporativă și Transport Public Local;

  1 ex. Biroul Juridic;

  5 ex. consilierii locali nominalizați în comisie. 
21 ex.  
B.A. 
